J e l e n t é s
Balatonhenye Község Önkormányzata Képviselő-testületének
2026. szeptember 22-i nyilvános ülésére
Tárgy: Jelentés a lejárt határidejű képviselő-testületi határozatok végrehajtásáról.
Előterjesztő: Szász Attila polgármester
53/2026. (VI. 11.) HATÁROZATA

A Balatonhenye Mozgásprogram- Fitness szoba kialakítása, csoportos 
edzések és túraprogramok szervezése pályázat megvalósításáról

Balatonhenye Község Önkormányzata elhatározza, hogy a Veszprém-Balaton 2023 Zrt. támogatásában, a SPORT 2026 Program keretében, Balatonhenye Mozgásprogram- Fitness szoba kialakítására, csoportos edzések és túraprogramok szervezésére elnyert támogatás terhére, a program megvalósítása érdekében szerződést köt:
· Pető Piroska egyéni vállalkozóval (8230 Balatonfüred, Jókai u. 15., adószám: 60478830-1-39) túraprogramok szervezésére, lebonyolítására 13 alkalommal, összesen bruttó 910.000 Ft értékben.
· Szamos Ottilia jógaoktatóval (8300 Tapolca, Haláp u. 12) csoportos edzés keretében gerincjóga óra tartására 19 alkalommal, bruttó 25.000 Ft/ óra megbízási díjért, összesen bruttó 475.000 Ft értékben.
· a  Pályáznék.com Kft-vel (1142 Budapest, Kassai u. 172., adószám: 13770167-2-42) projektmenedzsment szolgáltatásra összesen bruttó 500.000 Ft összegben és kommunikációs szolgáltatásra összesen bruttó 115.000 Ft összegben.

Felhatalmazza a polgármestert a szerződések megkötésére. 
Felelős: Szász Attila, polgármester
Határidő: azonnal

Szerződések aláírása megtörtént

60/2026. (VI. 25.) HATÁROZATA
Helyi Esélyegyenlőségi Program felülvizsgálatáról
Balatonhenye Község Önkormányzata Képviselő testülete a Helyi Esélyegyenlőségi Programot és a hozzá kapcsolódó intézkedési tervet áttekintette. Az áttekintést követően a Helyi Esélyegyenlőségi Program nem változott, az intézkedések megvalósítása folyamatos, a Helyi Esélyegyenlőségi Programot változatlan formában jóváhagyja.

A Képviselő-testület felkéri a Polgármestert, hogy intézkedjen a határozat a Társadalmi Esélyteremtési Főigazgatóság részre történő megküldéséről. 

Felelős: Szász Attila, polgármester
Határidő: 2026. július 1.

Határozat megküldésre került 


61/2026. (VI. 25.) HATÁROZATA

Települési értéktár és Települési Értéktár Bizottság létrehozásáról

Balatonhenye Község Önkormányzata Képviselő-testülete a magyar nemzeti értékekről és a hungarikumokról szóló 2012. évi XXX. törvény 3. § (1) bekezdésében foglaltak alapján települési értéktárat, és a 3. § (2) bekezdésében meghatározott feladatok végrehajtására 3 tagú Települési Értéktár Bizottságot hoz létre. 

A Képviselő-testület a Települési Értéktár Bizottság
	elnökének: Klinger Tamást
	elnökhelyettesének: Györgyné Szász Erikát
	tagjának: Ruszina Ritát
választja meg.

Balatonhenye Község Önkormányzata felkéri a polgármestert, hogy a Települési Értéktár Bizottság létrehozásáról a létrehozást követő 30 napon belül tájékoztassa a Hungarikum Bizottságot és a Veszprém Vármegyei Értéktár Bizottságot; továbbá a döntésről megválasztott érintetteket értesítse.

Felelős: Szász Attila, polgármester
Határidő: 2026. július 25.  

Hungarikum Bizottság, Veszprém Vármegyei Értéktár Bizottság, illetve a megválasztott tagok értesítése megtörtént

65/2026. (VI. 25.) HATÁROZATA

A Tapolca Környéki Önkormányzati Társulás Társulási 
Megállapodása módosításának elfogadásáról

Balatonhenye Község Önkormányzata Képviselő-testülete a Tapolca Környéki Önkormányzati Társulás Társulási Megállapodásának módosítását elfogadja. 

Felkéri a Polgármestert, hogy a határozat kivonatot a Lesencetomaji Közös Önkormányzati Hivatal részére küldje meg. 

Felelős: Szász Attila, polgármester
Határidő: azonnal
Társulási Tanács döntésről értesült
66/2026. (VI. 25.) HATÁROZATA

A Tapolca Környéki Önkormányzati Társulás
 irodaépületének hasznosításáról

Balatonhenye Község Önkormányzata Képviselő-testülete megtárgyalta „A Tapolca Környéki Önkormányzati Társulás irodaépületének (8300 Tapolca, Nyárfa utca 3.) hasznosítása” című előterjesztést és az alábbi határozatot hozza:

Balatonhenye Község Önkormányzata Képviselő-testülete a Tapolca Környéki Önkormányzati Társulás irodaépülete vonatkozásában úgy dönt, hogy egyetért, és támogatja a Társulási Tanács 14/2026. (V.28.) számú Társulási Tanács határozatában foglaltakat, azaz a 8300 Tapolca, Nyárfa utca 3., 1538/15 hrsz-ú ingatlan értékesítésére vonatkozóan a pályázat kiírását.
A Képviselő-testület felhatalmazza a polgármestert, hogy a Társulási Tanács ülésén az ingatlan értékesítését támogassa.

Felelős: Szász Attila, polgármester
Határidő: a Társulási Tanács ülése szerint 

Társulási Tanács döntésről értesült
69/2026. (VII. 22.) HATÁROZATA

Az alpolgármester tiszteletdíjának megállapításáról

Balatonhenye Község Önkormányzata Képviselő-testülete Szabó Bernadett társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény 80. § (2) bekezdése alapján 2026. július 1. napjától havi bruttó 126.500 Ft-ban állapítja meg. 
A Képviselő-testület felkéri a polgármestert, hogy intézkedjen az alpolgármester tiszteletdíja havi rendszerességgel történő kifizetése iránt.

Felelős: Szász Attila, polgármester
Határidő: azonnal

Tiszteletdíj kifizetése folyamatos 

Polgármesteri hatáskörben hozott döntések: 
· rendkívüli települési támogatás 1 fő kérelmező részére 25.000 Ft összegben 

BALATONHENYE KÖZSÉG ÖNKORMÁNYZATA  
KÉPVISELŐ-TESTÜLETÉNEK
/2026. (IX.  ….) HATÁROZATA
Jelentés elfogadásáról  
Balatonhenye  Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.
Balatonhenye, 2026. szeptember 15. 
     Szász Attila                                           
     polgármester
